
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 16
                                                            din 25 ianuarie 2018
             privind avizarea unui schimb de locuinţe, aflate în administrarea 

S.C. Apă Termic Transport S.A.

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 899/12.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare, cu precădere cele ale art. 72, care stipulează că: “dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune”;


Având în vedere prevederile art. 1763, art. 1777 şi următoarele din Legea nr. 287/2009 privind Codul civil, republicat, cu modificările şi completările ulterioare; 


Având în vedere solicitarea înregistrată la S.C. Apă Termic Transport S.A. cu nr. 1848/25.09.2017, formulată de cei doi chiriaşi, Ciobanu Adrian şi Hompi Ioan Adrian, din locuinţele închiriate, situate în Municipiul Sighişoara, str. Rozelor nr. 15, ap. 6, respectiv str. Rozelor nr. 15, ap. 13, prin care își exprimă dorința de a face între ei schimbul de locuințe, aflate în administrarea S.C. Apă Termic Transport S.A., precum și acordul acestei societăți cu privire la realizarea schimbului de locuințe;


Văzând adresa S.C. Apă Termic Transport S.A. cu nr. 2116/02.11.2017, înregistrată la Municipiul Sighișoara cu nr. 29.391/02.11.2017;


Având în vedere procesul-verbal al Comisiei sociale de analiză pentru repartizarea locuințelor pentru tineri, destinate închirierii, construite prin Agenția Națională pentru Locuințe, din data de 04.01.2018, înregistrat cu nr. 165/04.01.2018, prin care se aprobă schimbul de locuințe între chiriașii Ciobanu Adrian și Hompi Ioan Adrian, din locuințele închiriate, situate în Municipiul Sighișoara, str. Rozelor nr. 15, ap. 6, respectiv str. Rozelor nr. 15, ap.13;


Văzând Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 898/12.01.2018, prin care se propune avizarea schimburilor de locuinţe, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În baza art. 36 alin. 2 lit. ,,c”, alin. 5 lit. ,,b” şi alin. 9, art. 45 alin. 3 şi a art. 115 alin. 1 lit. ,,b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                                           H O TĂ R Ă Ş T E:

Art. 1. Se avizează schimbul de locuinţe între chiriaşii, titulari ai contractelor de închiriere de locuinţe, astfel :

- chiriaşul Ciobanu Adrian, titularul contractului de închiriere nr. 105/15.11.2004, aşa cum a fost modificat şi completat prin actul adiţional, a locuinţei situate în Municipiul Sighişoara, str. Rozelor nr. 15, ap. 6, va face schimb cu

- chiriaşul Hompi Ioan Adrian, titularul contractului de închiriere nr. 232/23.11.2015, aşa cum a fost modificat şi completat prin actul adiţional, a locuinţei situate în Municipiul Sighişoara, str. Rozelor  nr. 15,  ap. 13.
Art. 2. Administratorul S.C. Apă Termic Transport S.A. va încheia noile contracte de închiriere, ca urmare a avizării efectuării schimburilor de locuinţe.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  1 ex. Direcţia Administrarea Patrimoniului;
  2 ex. Compartimentul Spaţiu locativ;

  2 ex. S.C. Apă Termic Transport  S.A.

12 ex.

B.A.

